ওয়েব ডেস্ক: ভাঙলেও, মচকাতে নারাজ অ্যাপোলো। স্বাস্থ্য কমিশনের তদন্তে চিকিত্‍সায় গাফিলতি প্রমাণিত। ছোট্ট শিশু কুহেলির মৃত্যুর ঘটনায় ক্ষতিপূরণও দিতে রাজি হয়েছে অ্যাপোলো। কিন্তু কুহেলির পরিবারকে পাঠানো চিঠিতে ফের রক্ষণাত্মক অ্যাপোলো। কুহেলির পরিবারকে অ্যাপোলোর তরফে যে চিঠি পাঠানো হয়েছে, তাতে স্পষ্টই উল্লেখ করা হয়েছে চিকিত্‍সায় কোনও গাফিলতি ছিল না। শুধুমাত্র স্বাস্থ্য কমিশনের নির্দেশ মেনে ক্ষতিপূরণ দিতে হচ্ছে অ্যাপোলোকে। অ্যাপোলোর পাঠানো এই চিঠির বয়ানে বিস্মিত কুহেলির পরিবারও। কোলনস্কপি করাতে গিয়ে মৃত্যু হয় ছোট্ট কুহেলির। পরিবারের অভিযোগ দুধের শিশুকে একদিনের বেশি সময় না খাইয়ে রাখেন চিকিত্‍সক। তদন্তে নেমে অভিযোগের সত্যতা পায় স্বাস্থ্য কমিশন।